**Beszámoló a Budapesti Természetbarát**

**Sportszövetség 2024. évi tevékenységéről**

A Budapesti Természetbarát Sportszövetség 1990 évben történt újjá alakulásának 34. évében is a budapesti lakosok természetjárását és az egészséges életmódra nevelését tartva szem előtt végzi segítő munkáját. A tagszervezetekkel együttműködve programok szervezésével, turistautak karbantartásával, túravezetői képzéssel és túrázói alapismeretek oktatásával segíti az ifjúkat és az idősebbeket a szabadidő hasznos eltöltésében.

Szövetségünk egészségmegőrző, szabadidős, nyílt, tehát bárki által igénybe vehető olcsó (nem kérünk regisztrációs költséget túráinkon) programok sorát kínálja. Így a kisjövedelműek is részt tudnak venni tartalmas megmozdu-lásainkon. Egy érdekes számadatot engedjétek meg nekem, hogy megosszak veletek.

A 2024-es évben 212 programot találhattak, akik ellátogattak honlapunkra. 9979 embert mozgattunk meg. A résztvevők életkori magoszlása a következő:

Felnőtt vagyis aktív dolgozó: 3106 fő; Szenior azaz nyugdíjas: 4146 fő után-pótlás, ifjúsági :2727 fő

Ez a szám többszöröse is lehet, mert a tagszervezeteinkben túrázó tagok száma nem is szerepel ebben az adatban. A szövetségi munkát zömmel önkéntesek végzik: a szövetség irányítói, a programok szervezői és lebonyolítói önkéntes munkában végzik nemes feladatukat.

A nyugdíjasok számára a természetjárás olyan aktív elfoglaltság, amellyel növelik fizikai aktivitásukat, betegségekkel szembeni ellenállásukat, emellett lelki és testi egészségük megőrzését is szolgálja, közösségben eltöltött időt és értelmes, hasznos tevékenységet biztosít számukra. A rendszeres természetjárást tekintik sokan a leghatásosabb gyógymódnak.

Szövetségünk egyik fő feladata a működési területén - a Budai-hegységben - húzódó közel 400 km-es km felfestett turistaútvonal nyilvántartása, bejárhatóságának ellenőrzése és a karbantartás megszervezése. 2024-ben 80,0 km útvonal felújítását pályáztunk meg, melyből 55,8 km út felfestése történt meg. A jelzéseket szövetségünkből 5 egyesület tagjai festették fel. Itt szeretném megköszönni az áldozatos munkájukat.

A programunkban szerepelt 3 teljesítménytúra rendezése (Budai Trapp, Buda Bércei, Pilisi Trapp), melyet a Gyalogtúra Bizottságunk bonyolított le a Budai és a Pilis hegységekben. A 3 teljesítménytúrán 511 fő teljesítette a távokat.

Ezek a túrák nagyon sikeresek és népszerűek a lakosság körében.

A Pilisborosjenői „Tévelygő” teljesítménytúra a meleg miatt és a jelentkezők hiányában elmaradt.

Lebonyolításra kerül még medvehagyma túra, városnéző túra, szüreti fesztivál és a mikulástúra. Ezen túráinkat sokan szeretik és visszajárnak.

A 2024-es évben Gyöngyösön akartuk megrendezni az Aktivisták, egyesületi és szakosztály vezetők tanácskozását. Ezt sajnos a szövetségünk anyagi helyzete

miatt nem sikerült tető alá hoznunk

A túra programunkban van egyesület által beadott túra, mely a nyári hőségriadó miatt maradt el. Szövetségünk kapott más egyesülettől is ebben az időszakban értesítést, hogy elhalasztják túráikat.

A tavalyi évben folytattuk a Tholt Albert kupa kiírásunkat. A kupát 2 fő veheti át a 2025 májusában tartandó Közgyűlésünkön.

A Gyalogtúra bizottság albizottsága koordinálja/bírálja el a túrázok minősítését, tőlük kapják meg a jelvényt és az elismerő levelet.

A 2024-es évben 17 darab bronz, 15 darab ezüst és 11 darab arany minősítési fokozatott értek el túrázóink.

Több mint fél évszázada szervezünk diáktúrákat, melyek a tanévhez kapcsolódnak. A tanévhez igazodva májusban zárták a 2023/2024-as tanév második félévét, szeptemberben megnyitották a 2024/2025-as tanév első félévét. Ezen két félév alatt 9 túrájuk volt A túrák között találjuk a téli túrát, városismereti versenyt, tavaszi túraversenyt és a tanévzáró túrát, ahol i~~s~~ a versenyek díjazása és a „Budapest diáktúrázója” díjak átadására került sor. Az 2024/2025 tanév-nyitó túráját, A holdvilág árok tartották. Októberben tájékozódási túraverseny, novemberben a Lombhullató-, decemberben a Mikulástúrával zárják az idei évet.

Az Ifjúsági Bizottság által rendezett 9 túrán 8 iskolából és 10 gimnáziumból, tanuló és kisérő együttesen 2134 fővel vett részt rendezvényeiken.

Azért tartjuk fontosnak a diákok túrázását minden szempontból, mert ez hasznos a gyerekeknek, mert segíti őket fejlődésük és erőnlétünk megőrzésében a szabadlevegőn végzett mozgás és egészségesebb életformát biztosít számukra. A túrákon szerzett tudás segít a tanulmányaik jobb megértésében.

A 2024-es évben is megrendezésre került Budapesti Középfokú Tájékozódási Bajnokság. A 2015-ben az MTSZ-szel kötött megállapodás értelmében a közép- és alapfokú túrabajnokság része lett az Országos Tájékozódási Bajnokságnak is. Lebonyolításával szövetségünk lett megbízva. Decemberben a Természetbarát Tanács ülésén ünnepélyes került sor a díjak átadására, melyben a résztvevők különböző kategóriában kupákat, érmeket és okleveleket vehettek át és szövetségünk térképekkel kedveskedett nekik. 2024-ben 13 versenyt rendeztek és a középfokú bajnokságban 37 csapat indult és az alapfokú bajnokságban 8 csapat mérte össze tudását.

Az eseménynaptárban a Természetvédelmi és Természetismereti Bizottság 35 túrát hirdetett meg az eseménynaptárunkban, melyet 982 fő résztvevővel tartottak meg. A kiírást a résztvevők kedvezően fogadták, mert a Budapest kevésbé ismert természeti értékeit és helyi Természetvédelmi területeit mutatják meg az érdeklődőknek.

Ők rendezik a Magoskő-kőfejtőben a Kegyeleti emléktúrát az elhunyt túra tásaink emlékére, melyen évről évre egyre több természetjáró rótta le kegyeletét csoportosan vagy egyéni túrázóként.

A bizottság tagjaira olyan rendezvényeken, ahol a természetjárást kell képviselni, számíthatunk A Föld Napja rendezvényein. Továbbá részt vesznek az MTVSZ országos találkozóján és az ő általuk biztosított anyagi támogatással különböző természetvédelmi túrákat szerveznek az iskolák számára, de a felnőttek részvételére is számítanak. Ez több munkát ró rájuk, de mindegyikkel sikeresen megbirkóznak, ezért köszönet és hála a vezetőségüknek és tagságuknak. A bizottság munkájába nagy változást volt az addigi helyettese ugyan olyan lelkesedéssel vitte tovább a Bizottság munkáját, hogy abban törést nem lehet tapasztalni.

Kisebb bizottságaink közül az első a Budapesti Túravezetők „Rockenbauer Pál” Klubja a szövetségünknek is helyet adó Sportok házában működik. Az elmúlt évben a klub 14 eseményt rendezett, melyből 10 lett megtartva székházunkban. Itt különböző színvonalas előadások, filmvetítések zajlanak meghívott előadókkal. Alkalmanként 60-80 fő részvételével, de az év utolsó összejövetele a karácsony jegyében zajlik, melyen 80 főnél is többen vannak. A fennmaradó 4 programjukat a Normafánál, Isaszegnél, a Mamutfenyőknél és Katalin pusztán, a névadójuk kopjafájánál, a szabad természetben tartják.

Vízitúra bizottságunk a Rügyfakasztó túrával nyitja a szezont Szentendrén és a Lombhullató túrával zárják az évet októberben. Ezen kívül megrendezték 66.Sobiesky János emléktúrát Esztergom és Budapest között.

A vizes evezéseiken körülbelül 214 fő lapátolta a folyam kilométereket.

Minden évben február hónapban a szövetségünk székházában az összes vízitúrázó egyesületet és egyéni vízitúrázókat meghívnak egy közös összejövetelre (évértékelés és baráti beszélgetés).

Barlangtúrázóink nyílt barlangtúrákat szerveznek nem csak tagoknak, a lakossággal megismertetik a barlangok szépségeit és ez által bepillantást engednek a tevékenységük és munkájuk szépségébe. 10 nyílt barlanglátogatási napot szerveztek, melyen 67 felnőt és 17 ifjú barlangokat szerető részt vevővel tartottak meg.

Sítúrázok csak szezonálisan működnek, vagyis előző év decemberétől a következő év márciusáig. A magyarországi tartós és időszakos hó hiány miatt túráik nagy részét külföldön rendezik az MKE-vel. Az itthoni hó szegény időszakban a lesiklások és a sífutások helyett gyalogtúrával pótolják a téli mozgást. Sajnos minden évben a teleink őszi és koratavaszi időjárást produkálnak így egyre kevesebb a hóval borított napok száma.

A tagszervezeteink által meghirdetett nyílt túrákat eseménynaptárunkban, fórumainkon közzétesszük és propagáljuk. Az általuk szervezet rendezvények lebonyolításához segítséget nyújtunk, ilyen tevékenységeket támogatunk, hiszen alapfeladatunk nem a programszervezés, hanem a tagszervezetek programjainak koordinálása és segítése.

Mindezek hozzájárulnak fővárosunk lakosságának egészségesebb életviteléhez. Nem csak azoknak nyújtjuk szolgáltatásainkat, akik a rendezvényeinken megjelennek, hanem széleskörben, mivel a turistautakat korlátozás nélkül bárki használhatja.

Az iskolai közösségi szolgálat keretében középiskolásokat foglalkoztatunk rendezvényeinken, 20 állandó felnőtt önkéntes segítőnk van, de sok alkalmanként feladatot vállaló – főleg nyugdíjas - segítő veszi ki részét a munkából.

Működés:

Szövetségünk működése az Alapszabály értelmében nyilvános. Az esemény-naptárunkat már csak a honlapunkon tesszük közzé, ez a Covid hozadéka. Facebook oldalunkon is hirdetjük programjainkat és hírleveleinkkel is tájékoztatást nyújtunk az érdeklődőknek. Ezen működésünkhöz szükségünk van irodára, állandó alkalmazottra, aki egész nap fogadja a hívásokat, e-maileket, megírja az engedély kérelmeket, megrendeléseket, összeállítja és sokszorosítja a teljesítménytúrák útvonal leírását, valamint az iroda ügyeit folyamatosan intézi. A tavalyi évben kapott támogatásunkat az Ő fizetése tette ki. Sajnos a munkaidejét a szövetség anyagi nehézségei miatt heti 10 órára kellett csökkenteni. Sajnos így az iroda napi folyamatos működése nincs biztosítva, csak a legszükségesebb feladatokat tudja elvégezni.

Közgyűlés:

Május 23-án megtartottuk az előző évről szóló közgyűlésünket, a jogszabályban előírtaknak megfelelően. Az anyagokat a honlapon nyilvánosságra hoztuk, a tagszervezetek vezetői a meghatározott időben megkapták (elektronikus úton) és egy egyesület postai kiküldéssel vehette át.

Elnökségünk:

Az elnökség üléseit havonta, minden hónap 3. keddjén tartja a saját irodájában. Ahol megbeszéljük az előző hónap munkáját a következő időszak feladatait és eseményeit. Döntés születik a kitüntetések odaítéléséről és minden olyan eset megbeszélésre és megvitatásra kerül, mely a természetjáráshoz kapcsolódik. Megvitatjuk a természetjárással kapcsolatos ill. a Szövetség működésével kapcsolatos kérdéseket, feladatokat.

Amennyiben kell rendkívüli ülést is tartunk.

Felügyelő Bizottságunk:

Munkáját terv szerint végzi, a közgyűlés előtt kétszer, majd a nyár végén is ellenőrzi a gazdálkodásunk szabályosságát. Az általuk végzett munka szakmailag és korrektséget tekintve kimagasló. A feltárt hibákat jelzik az elnöknek és az elnökségnek, de egyben útmutatást adnak a hiba kijavításához.

Összegezve:

2024-es évben 212 programot szerveztünk, 9978 fő részvételével. Felmértük a Budai-helység turista útjainak állapotát és elkészítettük az hétéves felújítási programot. Karbantartjuk a Magaskői turista emlék helyet. Sajnálatos módon a Fővárostól kapott pályázati pénz nagyban befolyásolta működésünk tevékenységét, mivel a beadott pályázati anyagban szereplő összegnél és az eddig kiutalt pénzeknél is kevesebbet kaptunk.

Köszönjük a részünkre biztosított működésünkhöz szükséges irodát és a költségeinkhez nyújtott anyagi támogatást.

Ezen közhasznú tevékenységünk a fővárosi lakosság egészséges életmódjának kialakításához nagyban hozzájárul. Ezen tevékenységünket szeretnénk továbbra is célul tűzni ezen elv vezérli munkánkat.

Budapest, 2025. február 27.

Matolcsi György

a BTSSZ elnöke